**Likumprojekta „Grozījumi Jūrlietu pārvaldes un jūras drošības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav jāaizpilda, jo anotācijas I sadaļas 2. punkts nepārsniedz divas lapaspuses. |

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | 2004. gada Starptautiskā konvencija par kuģu balasta ūdens un nosēdumu kontroli un pārvaldību (turpmāk – Balasta konvencija); likums „Par 2004. gada Starptautisko konvenciju par kuģu balasta ūdens un nosēdumu kontroli un pārvaldību” (turpmāk – Balasta konvencijas ratifikācijas likums); Ministru kabineta 2018. gada 20. februāra sēdes protokollēmuma „Likumprojekts „Par 2004. gada Starptautisko konvenciju par kuģu balasta ūdens un nosēdumu kontroli un pārvaldību”” (prot. Nr. 11 14. §) 5.punkts (turpmāk – MK protokollēmums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 8. septembrī starptautiski stājās spēkā Balasta konvencija. 2018. gada 20. jūnijā Saeima pieņēma Balasta konvencijas ratifikācijas likumu. MK protokollēmums uzdod Satiksmes ministrijai sadarbībā ar Vides aizsardzības un reģionālās attīstības ministriju (turpmāk – VARAM) četru mēnešu laikā pēc Balasta konvencijas ratifikācijas likuma pieņemšanas izstrādāt un iesniegt izskatīšanai Ministru kabinetā ar Balasta konvencijas ratifikācijas likumu saistītos grozījumus Jūrlietu pārvaldes un jūras drošības likumā. Ar likumprojektu tiek izpildīts MK protokollēmumā dotais uzdevums, konkrēti, Jūrlietu pārvaldes un jūras drošības likumā:   1. atbilstoši Balasta konvencijas ratifikācijas likumā jau noteiktajam uzdevumu sadalījumam tiek tehniski nostiprināts valsts akciju sabiedrības „Latvijas Jūras administrācija” (turpmāk – Latvijas Jūras administrācija) uzdevums piešķirt Balasta konvencijas pielikuma A-4. noteikumā minētos atbrīvojumus (likumprojekta 1. pants); 2. atbilstoši Balasta konvencijas ratifikācijas likumā jau noteiktajam uzdevumu sadalījumam tiek tehniski nostiprināts Valsts vides dienesta uzdevums kontrolēt kuģu balasta ūdens nosēdumu pieņemšanu un apsaimniekošanu ostās un ostu terminālos (likumprojekta 2. pants); 3. 11. pants tiek papildināts ar atsauci uz Balasta konvenciju (likumprojekta 3. pants); 4. ostām un ostu termināliem, kur notiek kuģu balasta tilpņu tīrīšana vai labošana, tiek noteikts pienākums nodrošināt kuģu balasta ūdens nosēdumu pieņemšanu atbilstoši Balasta konvencijā noteiktajām prasībām (likumprojekta 4. pants). |

|  |  |  |
| --- | --- | --- |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija sadarbībā ar Latvijas Jūras administrāciju un VARAM. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | To kuģu īpašnieki, kuri vēlas, lai viņu kuģiem tiek piešķirti Balasta konvencijas pielikuma A-4.noteikumā minētie atbrīvojumi; ostas un ostu termināli, kur notiek kuģu balasta tilpņu tīrīšana vai labošana; Latvijas Jūras administrācija; VARAM; Latvijas Hidroekoloģijas institūts (turpmāk – LHEI); Valsts vides dienests. |
| 2. | Tiesiskā regulējuma ietekme uz tautsaimniecību un administratīvo slogu | Balasta konvencijas ieviešanas aptuvens sociālekonomiskais novērtējums ir ietverts plāna “Pasākumu programma laba jūras vides stāvokļa panākšanai 2016.-2020.gadā” ietvaros LHEI un SIA “AKTiiVS” īstenotā projekta “Sociālekonomiskais novērtējums papildus pasākumiem laba jūras vides stāvokļa panākšanai” noslēguma atskaites 2.1. apakšnodaļā.[[1]](#footnote-1)       Līdz ar projekta tiesisko regulējumu administratīvais slogs palielināsies tām ostām un ostu termināliem, kur notiek kuģu balasta tilpņu tīrīšana vai labošana – jauns pienākums saskaņā ar likumprojekta 4. pantu. |
| 3. | Administratīvo izmaksu monetārs novērtējums | Ostām un ostu termināliem, kur notiek kuģu balasta tilpņu tīrīšana vai labošana, projekta radītās administratīvās izmaksas (izmaksas, ko rada informācijas sniegšanas vai uzglabāšanas pienākumi) ir 0,00 EUR, jo likumprojekta 4. pants nekādus informācijas sniegšanas vai uzglabāšanas pienākumus šiem subjektiem nenosaka. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Saistībā ar likumprojektu jāizdara grozījumi Ministru kabineta 2010. gada 21. decembra noteikumos Nr.1171 “Noteikumi par Latvijas ūdeņu izmantošanas kārtību un kuģošanas režīmu tajos” (turpmāk – MK noteikumi Nr.1171) – nepieciešams noteikt kārtību, kādā tiks piešķirti Balasta konvencijas pielikuma A-4. noteikumā minētie atbrīvojumi. Viens no MK noteikumu Nr.1171 izdošanas pamatiem ir Jūrlietu pārvaldes un jūras drošības likuma 7. panta otrā daļa, kas pilnvaro Ministru kabinetu noteikt Latvijas ūdeņu izmantošanas kārtību un kuģošanas režīmu tajos. Šis pilnvarojums sevī loģiski ietver arī pilnvarojumu noteikt kārtību, kādā tiek piešķirti Balasta konvencijas pielikuma A-4. noteikumā minētie atbrīvojumi, jo pienākums saņemt attiecīgo atbrīvojumu, lai varētu kuģot Latvijas ūdeņos, neievērojot noteiktas Balasta konvencijas prasības, nepārprotami ir ar Latvijas ūdeņu izmantošanas kārtību un kuģošanas režīmu tajos saistīts pienākums, savukārt attiecīgā atbrīvojuma piešķiršanas kārtība ir šim pienākumam pakārtota tehniska rakstura darbība. |
| 2. | Atbildīgā institūcija | Satiksmes ministrija. |
| 3. | Cita informācija | Nav. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Turpinot ar Balasta konvencijas ratifikācijas likuma pieņemšanu uzsākto Balasta konvencijas ieviešanas procesu, ar likumprojektu tiek tālāk ieviests Balasta konvencijas 5. panta 1. punkts un pielikuma A-4. noteikums. |
| 3. | Cita informācija | Nav. |

|  |
| --- |
| **1.tabula Tiesību akta projekta atbilstība ES tiesību aktiem** |
| Projekts šo jomu neskar. |

|  |  |  |
| --- | --- | --- |
| **2.tabula**  **Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.**  **Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2004. gada Starptautiskā konvencija par kuģu balasta ūdens un nosēdumu kontroli un pārvaldību | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| *5.panta 1.punkts*:  pienākums nodrošināt, lai ostas un termināli, kur notiek balasta tilpņu tīrīšana vai labošana, būtu nodrošināti ar atbilstošām iekārtām nosēdumu pieņemšanai. | 2. un 4. pants | Saistības tiek izpildītas pilnībā. |
| *Pielikuma A-4. noteikums:*  pienākums, izpildoties noteiktiem kritērijiem, kuģiem piešķirt atbrīvojumu no noteiktām Balasta konvencijas prasībām. | 1. pants | Saistības tiek izpildītas daļēji.  Pilnīgai saistību izpildei nepieciešams  noteikt kārtību, kādā tiks piešķirti attiecīgie atbrīvojumi. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | 2018.gada 19.jūlijā likumprojekts tika publicēts Satiksmes ministrijas tīmekļa vietnē, sadaļā “Sabiedrības līdzdalība” (<http://www.sam.gov.lv/satmin/content/?cat=553>). Tādējādi savus priekšlikumus par likumprojektu varēja izteikt ikviena ieinteresētā persona. Rīgas brīvostas pārvalde, Ventspils brīvostas pārvalde, Liepājas SEZ pārvalde un Latvijas Mazo ostu asociācija, nosūtot tām atbilstošu vēstuli, tika īpaši aicinātas sniegt savus komentārus par sagatavoto projektu. |
| 3. | Sabiedrības līdzdalības rezultāti | Iebildumi par projektu nav saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Likumprojekta izpildi nodrošinās Latvijas Jūras administrācija, VARAM, LHEI un Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē iesaistīto institūciju funkcijas nepaplašinās un nesašaurinās. Saistībā ar projekta izpildi papildus cilvēkresursi nav nepieciešami. Nav nepieciešams arī veidot jaunas institūcijas vai likvidēt vai reorganizēt esošās. |
| 3. | Cita informācija | Nav. |

Satiksmes ministrs U.Augulis

Vīza: valsts sekretārs K.Ozoliņš

Logina, 67062133

anete.logina@lja.lv

Šmite, 67062175

ieva.smite@lja.lv

1. <http://lhei.lv/attachments/article/114/SocEkonNov%20JSD%20PP_GalaAtskaite_LHEI.pdf> [↑](#footnote-ref-1)